Það verður norðlæg átt á landinu í dag og éljagangur á norðanverðu landinu en bjartviðri sunnantil . Veðurstofan spáir norðaustanátt á Vestfjörðum í dag , 10 - 15 m / s og éljum . Heldur hægari seint í kvöld . Frost 3 - 8 stig . Í hugleiðingum veðurfræðings er greint frá að við Nýfundnaland er lægð að brýna kutana sína á leið sinni til Íslands . Úrkomuskil frá henni ganga yfir landið aðra nótt með hvassviðri eða storm og snjókomu í fyrstu en síðar rigningu . Það eru því umhleypingarsamir tímar framundan .